Πρωτάθλημα πετοσφαίρισης ανδρών VolleyLeague 2013-2014

Το πρωτάθλημα Ελλάδας βόλεϊ ανδρών της περιόδου 2013–14 ήταν το 46ο Εθνικό πρωτάθλημα και το 4ο με την επωνυμία VolleyLeague. Διεξήχθη από την Ε.Σ.Α.Π. με τη συμμετοχή δώδεκα ομάδων. Το πρωτάθλημα ξεκίνησε το Σάββατο 12 Οκτωβρίου 2013 και ολοκληρώθηκε το Σάββατο 3 Μαΐου 2014 με τον τρίτο και τελευταίο τελικό ανάμεσα στους φιναλίστ Ολυμπιακό Πειραιώς και Εθνικό Αλεξανδρούπολης, στον οποίο επικράτησε ο Ολυμπιακός Πειραιώς και με 3-0 νίκες κατέκτησε το 27ο πρωτάθλημα στην ιστορία του.

## Ομάδες
Στη Βόλεϊ Λιγκ της περιόδου 2013–14 μετείχαν δώδεκα ομάδες. Οι ομάδες που κατέλαβαν τις θέσεις 1−10 στο πρωτάθλημα Volleyleague της περιόδου 2012–13, παρέμειναν στην πρώτη κατηγορία. Οι ομάδες που κατέλαβαν τις θέσεις 11-12 υποβιβάστηκαν στην Α2 Κατηγορία. Τέλος οι ομάδες που κατέλαβαν τις δύο πρώτες θέσεις της Α2 κατηγορίας για την περίοδο 2012–13 προβιβάστηκαν στη Βόλεϊ Λιγκ. Συγκεκριμένα την περίοδο 2012−2013:

*Ομάδες που παρέμειναν στη Βόλεϊ Λιγκ: Ολυμπιακός Πειραιώς, Παμβοχαϊκός Βραχατίου, Π.Α.Ο.Κ. Θεσσαλονίκης, Εθνικός Αλεξανδρούπολης, Φοίνικας Σύρου, Άρης Θεσαλονίκης, Α.Ο. Κηφισιάς, Γ.Σ. Λαμία, Νίκη Αιγινίου και Παναθηναϊκός Α.Ο.
*Ομάδες που προβιβάστηκαν από την Α2 στη Volleyleague: Παναχαϊκή Πατρών, ΑΕΚ Αθηνών
*Ομάδες που υποβιβάστηκαν από τη Volleyleague στην Α2: Ηρακλής Θεσαλονίκης, Μίλων Νέας Σμύρνης

### Στοιχεία ομάδων

#### Αντικαταστάσεις προπονητών

## Κανονική περίοδος
Στην πρώτη φάση, την κανονική περίοδο, διεξήχθησαν δύο γύροι, σύνολο 22 αγώνων για κάθε ομάδα. Στη συνέχεια οι ομάδες που κατέλαβαν τις θέσεις 1−4 προκρίθηκαν στα Πλέι-οφ για τις θέσεις 1−4, οι ομάδες των θέσεων 5−8 προκρίθηκαν στα Πλέι-οφ για τις θέσεις 5−8, και τέλος οι ομάδες των θέσεων 9−12 προκρίθηκαν στα Πλέι-άουτ.
### Βαθμολογία

### Αποτελέσματα

## Πλέι-άουτ
Οι ομάδες που κατέλαβαν τις θέσεις 9 έως 12 στην κανονική περίοδο συμμετείχαν στα πλέι-άουτ για την αποφυγή του υποβιβασμού καθώς η διαφορά μεταξύ της 9ης με τη 10η, της 10ης με την 11η και της 11ης με 12η ομάδα ήταν μικρότερη από 7 βαθμούς, και επιπλέον δεν ίσχυσε κανένας από τις υπόλοιπες προβλέψεις για την εξαίρεση μίας ή δύο ομάδων από τη διαδικασία. Οι τέσσερις ομάδες μετέφεραν ολόκληρη τη βαθμολογία της κανονικής περιόδου και αγωνίστηκαν σε μίνι πρωτάθλημα δύο γύρων, με την κάθε ομάδα να δίνει από έξι αγώνες. Ο Παναθηναϊκός ξεκίνησε με 23 βαθμούς, ο Άρης με 22, η Παναχαϊκή και η Νίκη με 17. Οι δύο τελευταίες του γκρουπ μετά το τέλος των αγώνων κατέλαβαν την 11η και τη 12η θέση στην τελική κατάταξη και υποβιβάστηκαν στην Α2. Η 6η και τελευταία αγωνιστική δεν χρειάστηκε να διεξαχθεί, καθώς είχαν ήδη κριθεί οι θέσεις του υποβιβασμού.

*Οι αγώνες της έκτης αγωνιστικής ματαιώθηκαν.

## Πλέι-οφ, θέσεις 5−8
Οι ομάδες που κατέλαβαν τις θέσεις 5 έως 8 στην κανονική περίοδο συμμετείχαν στα πλέι-οφ για τις θέσεις 5−8. Στους ημιτελικούς ο 5ος αντιμετώπισε τον 8ο και ο 6ος τον 7ο και σε νοκ-άουτ αγώνες στις έδρες του 5ου και του 6ου. Στον τελικό για τις θέσεις 5-6, η 5η θέση κρίθηκε στις δύο νίκες. Ο πρώτος αγώνας έγινε στην έδρα της ομάδας με τη χαμηλότερη θέση στην κανονική περίοδο, και οι δύο επόμενοι (αν χρειαζόταν και τρίτος) στην έδρα της ομάδας με την καλύτερη θέση. Οι ηττημένες των ημιτελικών κατατάχθηκαν στην 7η και 8η θέση ανάλογα με τη θέση τους στην κανονική περίοδο. Ο Παμβοχαϊκός εκανε τη μεγάλη έκπληξη κατακτώντας την 5η θεση και την έξοδο στην Ευρώπη ξεκινώντας τα πλέι οφ ως 8ος, ενώ σε ολόκληρη την κανονική περίοδο βρισκόταν στις τελευταίες θέσεις και μόλις την τελευταία αγωνιστική ανέβηκε για πρώτη φορά στην 8η.

### Ημιτελικοί

### Τελικός
#### (7) Π.Α.Ο.Κ. – <u>(8) Παμβοχαϊκός</u> (0–2)

## Πλέι-οφ, θέσεις 1−4
Οι ομάδες που κατέλαβαν τις θέσεις 1 έως 4 στην κανονική περίοδο συμμετείχαν στα πλέι-οφ για τις θέσεις 1−4. Στους ημιτελικούς ο 1ος και ο 2ος της κανονικής περιόδου αντιμετώπισαν με πλεονέκτημα έδρας τον 4ο και τον 3ο αντίστοιχα. Οι σειρές κρίθηκαν στις 3 νίκες. Οι δύο πρώτοι αγώνες έγιναν στην έδρα της ομάδας με την καλύτερη κατάταξη στην κανονική περίοδο, οι δύο επόμενοι (αν χρειαζόταν 4ος) στην έδρα της ομάδας με την χαμηλότερη θέση, και ο 5ος (αν χρειαζόταν ) διεξήχθη ξανά στην έδρα της ομάδας με την καλύτερη κατάταξη. Οι δύο νικητές προκρίθηκαν στον τελικό, ο οποίος κρίθηκε στις 3 νίκες με σύστημα ίδιο με αυτό των ημιτελικών. Οι δύο ηττημένοι δεν αγωνίστηκαν σε μικρό τελικό, αλλά κατατάχθηκαν στην 3η και 4η θέση ανάλογα με τη θέση τους στην κανονική περίοδο. Ο Ολυμπιακός Πειραιώς επικράτησε του πρωτοεμφανιζόμενου σε τελικούς Εθνικού Αλεξανδρούπολης, και κατέκτησε το 27ο πρωτάθλημα στην ιστορία του.

### Ημιτελικοί
#### <u>(1) Ολυμπιακός</u> – (4) Φοίνικας Σύρου (3–2)

#### (2) Α.Ο. Κηφισιάς – <u>(3) Εθνικός Αλεξανδρούπολης</u> (0–3)

### Τελικός
#### <u>(1) Ολυμπιακός</u> – (3) Εθνικός Αλεξανδρούπολης (3–0)

## Τελική κατάταξη

* Ο Εθνικός Αλεξανδρούπολης με τη δεύτερη θέση κέρδισε τη συμμετοχή του στο Τσάμπιονς Λιγκ, αλλά λόγω ακαταλληλότητας του γηπέδου του θα συμμετείχε τελικά στο Τσάλεντζ Καπ. Οι Α.Ο. Κηφισιάς, Φοίνικας και Παμβοχαϊκός κέρδισαν την έξοδο στις Ευρωπαϊκές διοργανώσεις, αλλά δεν δήλωσαν συμμετοχή. Προτάθηκε στους Π.Α.Ο.Κ., Α.Ε.Κ. και Γ.Σ. Λαμία να τις αντικαταστήσουν, αλλά δεν δέχθηκαν.

## Παραπομπές


## Εξωτερικοί σύνδεσμοι
*  Η τελική κατάταξη του πρωταθλήματος 2013-14 www.volleyleague.gr - Επίσημος ιστότοπος ΕΣΑΠ 
** Πρόγραμμα - Αποτελέσματα www.volleyleague.gr 
** Βαθμολογία www.volleyleague.gr 
** Τα Πλέι-άουτ www.volleyleague.gr 
** Τα Πλέι-οφ 5-8 www.volleyleague.gr 
** Τα Πλέι-οφ 1-4 www.volleyleague.gr 
* Προκήρυξη πρωταθλήματος 2013-14 www.volleyleague.gr - Επίσημος ιστότοπος ΕΣΑΠ 
* Πρωτάθλημα 2013-14 - Πανόραμα: Αποτελεσματα - Πολυτιμότεροι παίκτες (MVP) www.volleynews.gr 



2013 2014
VolleyLeague Ανδρών
VolleyLeague Ανδρών